CELEX: E2015J0017
Language: lt
Date: 2016-02-01 00:00:00
Title: 2016 m. vasario 1 d. Teismo sprendimas byloje E-17/15 – Ferskar kjötvörur ehf. prieš Islandijos valstybę (Jurisdikcija – EEE susitarimo 8 straipsnis – Žalios mėsos importas – Direktyva 89/662/EEB – Veterinarinių patikrinimų reguliavimo tvarkos derinimas)

19.1.2017   
            
            
               LT
            
            
               Europos Sąjungos oficialusis leidinys
            
            
               C 18/25
            
         TEISMO SPRENDIMAS
   2016 m. vasario 1 d.
   byloje E-17/15
   Ferskar kjötvörur ehf. prieš Islandijos valstybę
   (Jurisdikcija – EEE susitarimo 8 straipsnis – Žalios mėsos importas – Direktyva 89/662/EEB – Veterinarinių patikrinimų reguliavimo tvarkos derinimas)
   (2017/C 18/09)
   Byloje E-17/15 Ferskar kjötvörur ehf. prieš Islandijos valstybę – Reikjaviko apylinkės teismo (Héraðsdómur Reykjavíkur) PRAŠYMAS Teismui pagal ELPA valstybių susitarimo dėl Priežiūros institucijos ir Teisingumo Teismo įsteigimo 34 straipsnį dėl Europos ekonominės erdvės susitarimo nuostatų taikytinumo žalios mėsos importui į Islandiją – Teismas, kurį sudaro pirmininkas Carlas Baudenbacheris ir teisėjai Peras Christiansenas (teisėjas pranešėjas) bei Pállis Hreinssonas, 2016 m. vasario 1 d. priėmė sprendimą, kurio rezoliucinė dalis yra tokia:
   
               1.
            
            
               Atsižvelgiant į EEE susitarimo 8 straipsnyje nustatytą Susitarimo taikymo sritį, negalima daryti išvados, kad EEE narė turi veiksmų laisvę nustatyti žalios mėsos produktų importo taisykles, nes tokią laisvę gali riboti nuostatos, įtrauktos į kurį nors EEE susitarimo priedą.
            
         
               2.
            
            
               Galimybė EEE narei nustatyti taisykles, reikalaujančias, kad žalios mėsos produktų importuotojas, prieš importuodamas produktus, paduotų prašymą išduoti specialų leidimą ir pateiktų pažymėjimą, patvirtinantį, kad tam tikrą laiko tarpą prieš atliekant muitinės formalumus mėsa buvo laikoma užšaldyta, yra nesuderinama su Direktyvos 89/662/EEB nuostatomis.